pythainlp/thai-wiki-dataset-v3 huggingface dataset:
2015 แอลพีจีเอทัวร์

2015 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยเริ่มต้นฤดูกาลที่เมืองโอคาลา รัฐฟลอริดา ประเทศสหรัฐอเมริกา ในวันที่ 28 มกราคม และสิ้นสุดฤดูกาลในวันที่ 22 พฤศจิกายน ที่เมืองเนเปิลส์ รัฐฟลอริดา ประเทศสหรัฐอเมริกา ในฤดูกาลนี้มีจำนวนรายการแข่งขันทั้งหมด 31 รายการ
ลิเดีย โค ผู้เล่นวัย 18 ปีจากประเทศนิวซีแลนด์ ชนะการแข่งขันทั้งหมด 5 รายการ ซึ่งรวมไปถึง 1 รายการเมเจอร์ ได้แก่ เดอะ เอเวียง แชมป์เปียนชิพ นอกจากนี้ยังเป็นผู้เล่นที่ทำเงินรางวัลสูงสุดในฤดูกาล และได้รับรางวัลผู้เล่นยอดเยี่ยมแห่งปี ทำให้เธอกลายเป็นผู้เล่นที่อายุน้อยที่สุดที่ชนะรางวัลผู้เล่นยอดเยี่ยมแห่งปี
อินบี ปาร์ค ผู้เล่นจากประเทศเกาหลีใต้ เป็นผู้เล่นอีก 1 คนที่ชนะการแข่งขันทั้งหมด 5 รายการในฤดูกาลนี้ และเป็นผู้เล่นที่ทำสกอร์เฉลี่ยต่ำที่สุด ได้รับรางวัลถ้วยโทรฟี่เป็นครั้งที่ 2 หลังจากที่เธอเคยได้รับรางวัลนี้มาแล้วเมื่อปี 2012 นอกจากนั้นแล้ว ในปีนี้เธอยังได้รับการบันทึกชื่อเข้าสู่หอเกียรติยศของแอลพีจีเอ หลังจากที่ได้แข่งขันอยู่ในแอลพีจีเอทัวร์มาเป็นเวลานับ 10 ปี และชนะรายการแข่งขันรวมถึงรางวัลต่างๆมามากมาย
เซ ยอง คิม ผู้เล่นหน้าใหม่จากประเทศเกาหลีใต้ ชนะการแข่งขันทั้งหมด 3 รายการ และได้รับรางวัลผู้เล่นหน้าใหม่ยอดเยี่ยมแห่งปีไปครอง
ในวันที่ 2 กุมภาพันธ์ ลิเดีย โค ซึ่งในขณะนั้นมีอายุเพียง 17 ปี 9 เดือน ได้ขึ้นเป็นนักกอล์ฟหญิงมือวางอันดับ 1 ของโลก จากการจัดอันดับอย่างเป็นทางการ ทำให้เธอกลายเป็นนักกอล์ฟหญิงคนที่ 9 และเป็นนักกอล์ฟหญิงที่อายุน้อยที่สุด ที่ได้ขึ้นเป็นมือวางอันดับ 1 ของโลก ก่อนที่จะเสียตำแหน่งให้กับ อินบี ปาร์ค ในวันที่ 15 มิถุนายน และได้กลับขึ้นมาเป็นมือวางอันดับ 1 ของโลกอีกครั้ง ในวันที่ 26 ตุลาคม ไปจนจบฤดูกาล
==ตารางการแข่งขันและผลการแข่งขัน==
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (นับเฉพาะรายการที่เป็นทางการของแอลพีจีเอทัวร์เท่านั้น)
รายการแข่งขันที่แสดงเป็น ตัวหนา หมายถึงรายการเมเจอร์
* อิน จี ชอน, บรูค เฮนเดอร์สัน และ ซอน จู อัน ชนะการแข่งขันในตอนที่ยังไม่ได้เป็นสมาชิกของแอลพีจีเอทัวร์
** รายการ คิงส์มิลล์ แชมเปียนชิพ แข่งขันจบในวันที่ 18 พ.ค. เนื่องจากฝนตกทำให้เกิดการล่าช้า
==สถิติประจำฤดูกาล==
ผู้นำอันดับเงินรางวัล
ดูอันดับทั้งหมด
ผู้นำอันดับคะแนนเฉลี่ย
ดูอันดับทั้งหมด
== รางวัลประจำปี ==
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
รางวัลผู้เล่นยอดเยี่ยมแห่งปี มอบให้กับผู้เล่นที่ทำคะแนนสะสมตลอดทั้งปีได้สูงที่สุด
*ชนะเลิศ:  ลิเดีย โค  รองชนะเลิศ:  อินบี ปาร์ค
รางวัลถ้วยโทรฟี่ มอบให้ผู้เล่นที่ทำสกอร์เฉลี่ยต่ำที่สุดในปีนั้น
*ชนะเลิศ:  อินบี ปาร์ค  รองชนะเลิศ:  ลิเดีย โค
รางวัลผู้เล่นหน้าใหม่ยอดเยี่ยมแห่งปี มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
*ชนะเลิศ:  เซ ยอง คิม  รองชนะเลิศ:  ฮโย จู คิม
==อ้างอิง==
==แหล่งข้อมูลอื่น==
เว็บไซต์ทางการ
แอลพีจีเอ
เจ้าหญิงเอเลนอรา เจ้าหญิงแห่งลีญ

เอเลนอราแห่งออร์เลอ็อง-บรากังซา (20 พฤษภาคม พ.ศ. 2496) เป็นพระธิดาของเจ้าชายเปโดร เฮนริเกแห่งออร์เลอ็อง-บรากังซา กับ เจ้าหญิงมาเรีย เอลิซาเบธแห่งบาวาเรีย เป็นเจ้าหญิงแห่งลีญ ตั้งแต่ปี พ.ศ. 2548 - ปัจจุบัน
== พระประวัติ ==
เจ้าหญิงเอเลอานอราแห่งลีญ (Eleanora, Princess of Ligne) ประสูติ ณ ประเทศบราซิล เป็นพระธิดาใน เจ้าชายเปโดร เฮนริเกแห่งออร์เลอ็อง-บรากังซา และ เจ้าหญิงมาเรีย เอลิซาเบธแห่งบาวาเรีย โดยพระองค์ทรงเป็นพระราชปนัดดาใน จักรพรรดิเปดรูที่ 2 แห่งบราซิล เมื่อแรกประสูติดำรงพระสถานะที่ รอยัลไฮเนส พระองค์ทรงจบจากมหาวิทยาลัยเนโรเดนานีโร
== เสกสมรส ==
พระองค์เสกสมรสกับ มีแชล เจ้าชายที่ 14 แห่งลีญ ขณะเป็นรัชทายาทแห่งลีญ เมื่อวันที่ 10 มีนาคม พ.ศ. 2524 ณ รีโอเดจาเนโร บราซิล แม้การสมรสจะต่างฐานันดร กล่าวคือพระสวามีอยู่ในระดับ ไฮเนส แต่พระองค์อยู่ในระดับ รอยัลไฮเนส แต่ก็ถูกยกเว้นเป็นกรณีพิเศษ  โดยทั้ง 2 มีพระบุตร 2 พระองค์คือ
เจ้าหญิงอาลิกซ์
เฮนรี อันโทนี เจ้าชายรัชทายาทแห่งลีญ
== เจ้าหญิงพระชายาแห่งลีญ ==
มิแชล รัชทายาทแห่งลีญได้สืบทอดพระอิสริยยศต่อจากพระบิดาเมื่อวันที่ 21 สิงหาคม พ.ศ. 2548 ทำให้พระองค์กลายเป็น เจ้าหญิงพระชายาแห่งลีญ
== พระอิสริยยศ ==
20 พฤษภาคม พ.ศ. 2496 - 10 มีนาคม พ.ศ. 2524 ; เจ้าหญิงเอเลนอราแห่งออร์เลอ็อง-บรากังซา (Her Royal Highness Princess Eleanora of Orléans-Braganza)
10 มีนาคม พ.ศ. 2524 - 21 สิงหาคม พ.ศ. 2548 ; เจ้าหญิงเอเลนอรา เจ้าหญิงรัชทายาทแห่งลีญ (Her Royal Highness Princess Eleanora Hereditary Princess of Ligne)
21 สิงหาคม พ.ศ. 2548 - ปัจจุบัน ; เจ้าหญิงเอเลนอรา เจ้าหญิงพระชายาแห่งลีญ (Her Royal Highness Princess Eleanora Princess consort of Ligne)
== เหรียญรางวัล ==
House of Braganza : Dame of the Order of Saint Isabel (27/10/2012).
บุคคลที่เกิดในปี พ.ศ. 2496
ราชวงศ์บูร์บง-ปาร์มา
ราชวงศ์ลีญ
ราชวงศ์ออเลล็อง-บรากงซา
เรือรบแนวเส้นประจัญบาน

เรือรบแนวเส้นประจัญบาน หรือ เรือรบเข้ากระบวน (ship of the line; le bâtiment de ligne) เป็นเรือรบขนาดใหญ่ที่นิยมต่อขึ้นใช้ ระหว่างศตวรรษที่ 17 จนถึงกลางศตวรรษที่ 19 เพื่อใช้ในยุทธวิธีทางน้ำที่เรียกว่า แนวเส้นประจัญบาน (line of battle) โดยกองเรือของแต่ละฝ่ายที่เป็นปฏิปักษ์กัน จะแปรขบวนเรือให้เป็นแถวยาว เพื่อใช้อานุภาพการยิงวอลเลย์จากทางกราบเรืออย่างพร้อมเพรียงกันให้เกิดผลสูงสุด ซึ่งต่างไปจากการประจัญบานทางทะเลในยุคก่อน ๆ ซึ่งจะใช้ยุทธวิธีโจมตีโดยนำเรือเข้าประชิดเรือข้าศึก หรือไม่ก็ใช้เรือพุ่งเข้ากระแทก (ramming).  เนื่องจากผลแพ้ชนะในยุทธวิธีนี้ มักจะขึ้นอยู่กับว่าฝ่ายใดมีเรือระวางขับน้ำมากกว่า และบรรทุกปืนใหญ่อานุภาพสูงได้มากกว่า ความเป็นมหาอำนาจทางทะเลในสมัยนั้นจึงวัดกันว่าใครมีเรือแนวเส้นประจัญบานมากลำกว่า และใหญ่กว่า.
แบบดีไซน์ของเรือแนวเส้นประจัญบาน ค่อย ๆ พัฒนาขึ้นตลอดศตวรรษที่ 17 โดยมีลักษณะสำคัญอยู่ที่ การใช้เสากระโดงเรือ 3 เสา และมีท้ายเรือที่ลดต่ำลง โดยโครงสร้างยกระดับที่ท้ายเรือ (อย่างเรือในยุคบุกเบิกการเดินทะเล) ได้หายไป.  ความยาวมาตรฐานของเรือประเภทนี้อยู่ที่ประมาณ 200 ฟุต มีระวางขับน้ำระหว่าง 1,200 ถึง 2,000 ตัน ใช้ลูกเรือประมาณ 600 ถึง 800 คน.  อาวุธประจำเรือถูกเรียงเป็นสามชั้น ปืนใหญ่ของหน่วยยิง (battery) แถวล่างมีอำนาจการยิงมากที่สุด โดยอาจมีปืนใหญ่ที่ยิงลูกปืนใหญ่ขนาด 32-48 ปอนด์ มากถึงสามสิบกระบอก; หน่วยยิงแถวกลางมีปืนจำนวนเท่ากันแต่ยิงกระสุนขนาดเล็กกว่า (ประมาณ 24 ปอนด์); แถวบนสุดมีปืนยิงกระสุนขนาด 12 ปอนด์ 30 กระบอก หรือมากกว่านั้น.

ราชนาวีอังกฤษจัดเรือแนวเส้นประจัญบานออกเป็น 3 ระดับตามจำนวนปืนที่สามาถบรรทุกได้. เรือ "ชั้นเอก" (first-rate) กับชั้นโท จะมีแถวยิงสามแถวเหมือนกัน แต่เรือชั้นเอกจะมีจำนวนปืนมากกว่า คือ ประมาณ 100 ถึง 140 กระบอก. ส่วนเรือชั้นตรีจะมีแถวยิงเพียงสองแถว ทำให้มีชื่อเรียกอีกอย่างว่า เรือปืนสองแถว (Two-deckers) เรือธงชั้นเอกของกองเรือ อย่างเช่น เรือหลวงวิกตอรี (HMS Victory) เรือธงของราชนาวีที่ได้รับชัยชนะในยุทธนาวีที่ตราฟัลการ์ มีปืนประมาณหนึ่งร้อยกระบอก และอาจใช้ลูกเรือมากถึง 850 นาย.  ส่วนเรือรบเข้ากระบวนที่ทรงพลานุภาพที่สุดในโลกอย่าง ซานทิสซิมาร์ ไทร์นดาร์ส (Nuestra Señora de la Santísima Trinidad) แห่งราชนาวีสเปน มีชั้นปืนมากกว่า 4 ชั้น ปืนมากกว่า 140 กระบอก.
นับแต่เครื่องจักรไอน้ำ เข้ามามีบทบาทในการเดินเรือ ยุทธนาวีทางน้ำก็พึ่งพาแรงลมและใบเรือน้อยลง หันมาใช้การขับเคลื่อนด้วยกังหันหรือใบพัดแทน. แต่จุดเปลี่ยนสำคัญของเทคโนโลยีคือการเกิดขึ้นของ เรือรบหุ้มเกราะ ไอรอนแคลด ในราวปี 1859 และมีบทบาทสำคัญในการยุทธนาวีในสงครามกลางเมืองอเมริกา และในสงครามโบะชิงของญี่ปุ่น หลังจากนั้นมาเรือแนวเส้นประจัญบานก็เสื่อมความนิยมลงอย่างรวดเร็ว.  เรือรบหุ้มเกราะวิวัฒนาการต่อจนกลายเป็น เรือประจัญบาน ในศตวรรษที่ 20 ซึ่งเป็นชื่อเรียกเรือรบขนาดใหญ่ที่ลดรูปมาจากคำว่า เรือแนวเส้นประจัญบานนั่นเอง.
==อ้างอิง==
การสงครามทางเรือ
ประเภทของเรือ
พระเจ้าโจบอนแห่งชิลลา

พระเจ้าโจบอนแห่งชิลลา (조분 이사금, ? – 247, สวรรคต 247) พระราชาลำดับที่ 11 แห่ง อาณาจักรชิลลา หนึ่งใน สามก๊กแห่งเกาหลี. และเป็นสมาชิกของราชสกุลซ็อก. พระองค์เป็นพระราชนัดดาของ พระเจ้าพ็อลฮยู พระราชาลำดับที่ 9. พระราชบิดาของพระองค์คือองค์ชายโกลจอง. พระองค์อภิเษกกับองค์หญิงอองโมพระธิดาขององค์ชายคิมกูโดจากราชสกุลคิม. ซึ่งพระเชษฐาหรือพระอนุชาของพระนางต่อมาได้ขึ้นสืบราชบัลลังก์เป็น พระเจ้ามีชู พระราชาลำดับที่ 13
== ดูเพิ่ม ==
รายพระนามพระมหากษัตริย์เกาหลี
สามก๊กแห่งเกาหลี
ประวัติศาสตร์เกาหลี
== แหล่งข้อมูลอื่น ==
บุคคลที่เสียชีวิตในคริสต์ศตวรรษที่ 3
อะเลคเซย์ ปายีตนอฟ

อะเลคเซย์ เลโอนีโดวิช ปายีตนอฟ (Алексе́й Леони́дович Па́житнов, ; ) เป็นนักออกแบบวิดีโอเกม และ วิศวกรคอมพิวเตอร์ชาวรัสเซีย เขาเป็นที่รู้จักจากการพัฒนาเกม เตตริส ในช่วงทำงานให้กับ Dorodnitsyn Computing Centre แห่งสถาบันวิทยาศาสตร์โซเวียต ที่รัฐบาลโซเวียตดูแล
ในปี 1996 ปายีตนอฟ และ Henk Rogers ได้ร่วมกันก่อตั้ง The Tetris Company
== ผลงาน ==
{|border="1" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%; text-align: center;"
|-
! ชื่อ !! วางจำหน่ายครั้งแรก !! ระบบปฏิบัติการ !! ในฐานะ
|-
! Tetris
|| 1984 || Electronika 60, IBM-PC || Original concept  (ร่วมกับ Vadim Gerasimov & Dmitry Pavlovsky)
|-
! Welltris
|| 1989 || Amiga, Atari ST, Commodore 64, DOS, Macintosh & ZX Spectrum || Designer  (ร่วมกับ Andrei Sgenov)
|-
! Faces
|| 1990 || Amiga, DOS, Macintosh || Original concept  (ร่วมกับ Vladimir Pokhilko)
|-
! Hatris
|| 1990 || TurboGrafx-16, Arcade, Game Boy & NES || Original concept
|-
! Knight Move
|| 1990 || Famicom Disk System (Japan) || Idealist
|-
! Wordtris
|| 1991 || DOS, Game Boy, Classic Mac OS, SNES || Designer
|-
! El-Fish
|| 1993 || DOS || Original concept  (ร่วมกับ Vladimir Pokhilko)
|-
! Wild Snake / Super Snakey
|| 1994 || Game Boy, Super Nintendo || Original concept
|-
! Knight Moves
|| 1995 || Microsoft Windows || Idealist
|-
! Ice & Fire
|| 1995 || Windows, Macintosh & PlayStation || Original concept  (ร่วมกับ Vladimir Pokhilko)
|-
! Tetrisphere
|| 1997 || Nintendo 64 || Contributor
|-
!  The Puzzle Collection
|| 1997 || Windows & Game Boy Color || Designer
|-
! Microsoft Pandora's Box
|| 1999 || Windows || Designer
|-
! Microsoft A.I. Puzzler
|| 2001 || Windows || Designer
|-
! Hexic
|| 2003 || Windows || Original concept and design
|-
! Hexic HD
|| 2005 || Xbox 360  (Pre-loaded on every Xbox 360 hard drive) || Original concept and design
|-
! Dwice 
|| 2006 || Windows || Designer
|-
! Hexic 2
|| 2007 || Xbox 360  (Sold through Xbox Live Arcade) || Designer
|-
! Marbly
|| 2013 || iOS  (Sold through Appstore) || Original concept and design
|}
== อ้างอิง ==
== แหล่งข้อมูลอื่น ==
Alexey Pajitnov  profile at MobyGames
Tetris - From Russia with Love, BBC documentary (website).
Video Interview with Alexey Pajitnov at GameZombie.tv
Tetris Creator Claims Free and Open Source Software Destroys the Market.
บุคคลที่ยังมีชีวิตอยู่
นักออกแบบวิดีโอเกม
นักประดิษฐ์ชาวรัสเซีย
บุคคลจากมอสโก
มาร์กุส ไอมิลิอุส แลปิดุส

มาร์กุส ไอมิลิอุส แลปิดุส (Marcvs Aemilivs Lepidvs, 89 ปีก่อนคริสตกาล – 13 ปีก่อนคริสตกาล) แพทริเซียนผู้เป็นหนึ่งในคณะสามผู้นำที่สอง (Second Triumvirate) ร่วมกับ มาร์ก แอนโทนี และ ซีซาร์ ออกัสตัส ซึ่งแลปิดุสนั้นเป็นพันธมิตรที่สนิทกับจูเลียส ซีซาร์
กงสุลสาธารณรัฐโรมัน
เวลร็อด

เวลร็อด (Welrod) เป็นปืนพกสั้นแบบติดตั้งอุปกรณ์เก็บเสียง, ลูกเลื่อนและแบบใส่กระสุนที่ถูกทำขึ้นในช่วงสงครามโลกครั้งที่สอง ผลิตโดย Inter-Services Research Bureau (ต่อมาคือ Station IX), ที่มีฐานทัพหลักที่ Welwyn Garden City, สหราชอาณาจักร ปืนถูกใช้โดย หน่วยแทรกซึม และ ขบวนการต่อต้าน โดยมีการผลิตเพียง 2,800 กระบอก
อาวุธปืน
ปืนสั้น
ซีอิ๊ว

ซีอิ๊ว เป็นเครื่องปรุงรสที่ทำจากถั่วเหลืองหมัก, เมล็ดข้าวย่าง, น้ำเกลือ และเชื้อรา Aspergillus oryzae หรือ Aspergillus sojae ซีอิ๊วมีการคิดค้นมาราว 2,200 ปี ในช่วงราชวงศ์ฮั่นของจีน และแพร่ขยายไปทั่วเอเชียตะวันออกและเอเชียตะวันออกเฉียงใต้ โดยใช้เป็นเครื่องปรุงอาหาร
คำว่า "ซีอิ๊ว" ในภาษาไทยมีที่มาจากภาษาแต้จิ๋ว คำว่า 豉油 (เพ็งอิม: si7 iu5, IPA: /si¹¹ iu⁵⁵/) อ่านว่า "สี่อิ๊ว"
ซีอิ๊วแบ่งออกเป็น 3 ชนิด ได้แก่
1.ซีอิ๊วชนิดใส เรียกว่า ซีอิ๊วขาว
2.ซีอิ๊วชนิดข้น เรียกว่า ซีอิ๊วดำ
3.ซีอิ๊วชนิดใส่น้ำตาลแดง เรียกว่า ซีอิ๊วหวาน
== อ้างอิง ==
ซอส
ราชวงศ์ฮั่น
สิ่งประดิษฐ์ของจีน
เครื่องปรุงรสจีน
เครื่องปรุงรสญี่ปุ่น
เครื่องปรุงรสเกาหลี‎
อาหารไต้หวัน
อาหารฟิลิปปินส์
คำและวลีภาษาแต้จิ๋ว
จักรพรรดิกอร์ดิอานุสที่ 2

จักรพรรดิกอร์ดิอานุสที่ 2 (Gordian II, 192 – 238, สวรรคต 238) จักรพรรดิร่วมแห่ง จักรวรรดิโรมันตะวันตก ในช่วง ยุคหกจักรพรรดิ โดยพระองค์ครองราชบัลลังก์ร่วมกับพระราชบิดาคือ จักรพรรดิกอร์ดิอานุสที่ 1 แต่พระองค์ครองราชบัลลังก์ได้เพียง 20 วันก็สิ้นพระชนม์ระหว่างการรบที่ คาร์เธจ เมื่อวันที่ 12 เมษายน ค.ศ. 238 ทำให้จักรพรรดิกอร์ดิอานุสที่ 1 เสียพระทัยจนปลงพระชนมชีพด้วยการแขวนพระศอ
จักรพรรดิโรมัน
น้ำปรุงรส

ในการทำอาหาร น้ำปรุงรส หรือ ซอส (sauce) เป็นของเหลว, ครีม หรืออาหารกึ่งของแข็งที่ใช้ประกอบหรือใช้ในการทำอาหาร ปกติจะไม่รับประทานน้ำปรุงรส แต่จะใช้ปรุงแต่งรสชาติ เพิ่มความชุ่มชื่น หรือตกแต่งอาหาร มีความเป็นไปได้ว่าน้ำปรุงรสที่เก่าแก่ที่สุดในยุโรปที่มีการบันทึกคือ การัม (garum) เป็นน้ำปลาที่ใช้ในกรีกโบราณ ขณะที่เต้าเจี้ยว ที่ทำจากถั่วเหลืองมีอ้างถึงใน Rites of Zhou ช่วงศตวรรษที่ 3 ก่อนคริสตกาล
ซอส
เชตชวิน ชูประทุม

เชตชวิน ชูประทุม (เกิด 20 กันยายน พ.ศ. 2535) ชื่อเล่น ขวัญ เป็นนักร้องและนักแสดงชาวไทย มีชื่อเสียงจากการประกวดรายการเคพีเอ็น อวอร์ด ครั้งที่ 23 ปัจจุบันเป็นนักแสดงสังกัดสถานีวิทยุโทรทัศน์ไทยทีวีสีช่อง 3   
== ประวัติ ==
เชตชวิน เติบโตที่ประเทศนิวซีแลนด์ตั้งแต่อายุ 8 ขวบ หลังจากกลับมายังประเทศไทย 3 ปี จึงได้ประกวดเคพีเอ็น อวอร์ด ครั้งที่ 23 ด้านการศึกษา ศึกษาที่ มหาวิทยาลัยศรีปทุม สาขาธุรกิจระหว่างประเทศ
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| rowspan = "2" | 2558 ||  ปาฏิหาริย์รักข้ามขอบฟ้า || องค์อัคคี
|-
| ดอกไม้ใต้เมฆ ||  ลีโอ
|-
| rowspan = "2"| 2560 || อาคม || วัฒน์ (รับเชิญ)
|-
|  เตียงนางไม้ ||  แชมป์ / ผีหงพราย
|-
| rowspan = "1"| 2562 || ชุมแพ || ม่อง
|-
| rowspan = "1"| 2565 || 4 หล่อขอสืบ || อินทัต
|-
|}
===ผลงานเพลง ===
เพลง เปิดใจฉันก่อน ประกอบละคร ดอกไม้ใต้เมฆ
เพลง  มารักให้เข้าใจ ประกอบละคร ดอกไม้ใต้เมฆ ร้องคู่กับ มทิรา ตันติประสุต
เพลง I'm so lonely  ประกอบละคร ดอกไม้ใต้เมฆ
เพลง เชื่อได้เลย  ประกอบละคร สี่หล่อขอสืบ (อยู่ในระหว่างรอออกอากาศ)
== อ้างอิง ==
==แหล่งข้อมูลอื่น==
บุคคลจากกรุงเทพมหานคร
พุทธศาสนิกชนชาวไทย
นักร้องชายชาวไทย
นักแสดงชายชาวไทย
นักแสดงสังกัดช่อง 3
บุคคลจากมหาวิทยาลัยศรีปทุม
รางวัลไนน์เอ็นเตอร์เทน อวอร์ดส์ ครั้งที่ 8

รางวัลไนน์เอ็นเตอร์เทน อวอร์ดส์ ครั้งที่ 8 ประจำปี พ.ศ. 2557 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 14 พฤษภาคม พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
== รางวัลเกียรติยศ บันเทิงเทิดธรรม ==
จินตหรา สุขพัฒน์
==  รางวัลยอดเยี่ยมแห่งปี ==
รายชื่อที่ได้รับการเสนอชื่อเข้าชิงรางวัล  ผู้ชนะรางวัล จะเน้นด้วย ตัวหนา
=== นักแสดงชายแห่งปี ===
อเล็กซานเดอร์ เรนเดลล์ (ละคร: สามี)
ณเดชน์ คูกิมิยะ (ละคร: รอยรักหักเหลี่ยมตะวัน, รอยฝันตะวันเดือด)
ศุกลวัฒน์ คณารศ (ละคร: ล่ารักสุดขอบฟ้า)
ชัยพล จูเลี่ยน พูพาร์ต (ภาพยนตร์: แผลเก่า)
วรวุฒิ นิยมทรัพย์ (ละคร: มาลีเริงระบำ)
=== นักแสดงหญิงแห่งปี ===
อารยา เอ ฮาร์เก็ต (ละคร: ทรายสีเพลิง)
วรัทยา นิลคูหา (ละคร: สามีตีตรา)
จรินทร์พร จุนเกียรติ (ภาพยนตร์: Timeline จดหมาย ความทรงจำ)
จีรนันท์ มะโนแจ่ม (ละคร: สุสานคนเป็น, เนตรนาคราช)
ดาวิกา โฮร์เน่ (ละคร: กุหลาบร้ายของนายตะวัน)
=== ภาพยนตร์แห่งปี ===
คิดถึงวิทยา (จีทีเอช)
ตุ๊กแกรักแป้งมาก (ทรานส์ฟอร์เมชั่น ฟิล์ม)
แผลเก่า (สหมงคลฟิล์ม อินเตอร์เนชั่นแนล)
ฝากไว้..ในกายเธอ (จีทีเอช)
เพชฌฆาต (แฮนด์เมด ดิสทริบิวชั่น, เดอ วอร์เรนท์ พิคเจอร์)
=== ละครโทรทัศน์แห่งปี ===
ลูกทาส (บริษัท ทีวีซีน แอนด์ พิคเจอร์ จำกัด, สถานีโทรทัศน์ไทยทีวีสีช่อง 3)
เวียงร้อยดาว (บริษัท แอคอาร์ต เจเนเรชั่น, สถานีโทรทัศน์ไทยทีวีสีช่อง 3)
สามี (บริษัท เมกเกอร์ เจ กรุ๊ป จำกัด, สถานีโทรทัศน์ไทยทีวีสีช่อง 3)
คุ้มนางครวญ (บริษัท เอ็กแซ็กท์ จำกัด, บริษัท ซีเนริโอ จำกัด, บริษัท ๙แสน สตูดิโอ จำกัด, สถานีวิทยุโทรทัศน์กองทัพบกช่อง 5)
มาลีเริงระบำ (บริษัท ฮูแอนด์ฮู จำกัด, สถานีโทรทัศน์ไทยทีวีสีช่อง 3)
=== ศิลปินเดี่ยวแห่งปี ===
รังสรรค์ ปัญญาเรือน
ภพธร สุนทรญาณกิจ
วิชญาณี เปียกลิ่น
นภัทร อินทร์ใจเอื้อ
ธนกฤต พานิชวิทย์
=== ศิลปินกลุ่มแห่งปี ===
Cocktail
Jetset'er
Tattoo Colour
POTATO
Lomosonic
=== เพลงแห่งปี ===
คงไม่ทัน - รังสรรค์ ปัญญาเรือน
เธอ - Cocktail
ห้องนอน - Fridaynight To Sunday
ขอ - Lomosonic
ให้ตายสิพับผ่า - อภิวัชร์ เอื้อถาวรสุข
=== พิธีกรแห่งปี ===
ปวันรัตน์ นาคสุริยะ
พิศาล แสงจันทร์ และ ทายาท เดชเสถียร
วราวุธ เจนธนากุล
ศิวัฒน์ โชติชัยชรินทร์
สุจิรา อรุณพิพัฒน์
=== ทีมสร้างสรรค์แห่งปี ===
ทีมสร้างภาพยนตร์เพชฌฆาต
=== ครอบครัวแห่งปี ===
ครอบครัวโพธิ์งาม
=== บุคคลเบื้องหลังแห่งปี ===
ยุทธนา ลอพันธุ์ไพบูลย์
== รางวัลขวัญใจมหาชน ==
จิรายุ ตั้งศรีสุข
ชลธร คงยิ่งยง
ณเดชน์ คูกิมิยะ
นนทนันท์ อัญชุลีประดิษฐ์
นภัทร อินทร์ใจเอื้อ
พัชราภา ไชยเชื้อ
ราณี แคมเปน
สุกฤษฎิ์ วิเศษแก้ว
อิสริยะ ภัทรมานพ
== อ้างอิง ==
ผลรางวัล nine entertain awards 2015
มาแล้วครับบบ!!! รายชื่อผู้เข้าชิง nine entertain awards 2015 ของจริง
รางวัลดนตรี
รางวัลภาพยนตร์ไทย
รางวัลโทรทัศน์
เรือหลวงวิกตอรี

{|
|}
เรือหลวงวิกตอรี (HMS Victory) เป็นเรือแนวเส้นประจัญบานชั้นเอก ติดตั้งปืน 104 กระบอก ของราชนาวีอังกฤษ สั่งให้ต่อขึ้นเมื่อ ปี ค.ศ. 1758 วางกระดูกงูเรือในปี 1759 และปล่อยลงน้ำในปี 1765 เรือหลวงวิกตอรีเป็นที่รู้จักดีที่สุด ในฐานะเรือธงของลอร์ดเนลสัน ในยุทธนาวีที่ตราฟัลการ์ ปี ค.ศ. 1805 ซึ่งอังกฤษได้รับชัยชนะอย่างเด็ดขาดเหนือกองเรือรบฝรั่งเศส
นอกจากนี้ เรือหลวงวิกตอรี ยังเคยเป็นเรือธงของผู้บัญชาการรบทางทะเล ของราชนาวีอีกหลายท่าน ในระหว่างสงครามประกาศอิสรภาพอเมริกา คือ เป็นเรือธงของนายพลเรือเอกออกัสตัส เคปเพล (Augustus Keppel) ในยุทธนาวีที่อัสชันท์ (1778) เป็นเรือธงของจอมพลเรือริชาร์ด ฮาว (RIchard Howe) ในยุทธนาวีที่แหลมสปาร์เทล (1782) และเป็นเรือธงของจอมพลเรือ จอห์น เจวิส ในยุทธนาวีที่แหลมเซนต์วินเซนต์ (1797)
เรือหลวงวิกตอรี ถูกย้ายไปเก็บในอู่เรือแห้งที่พอร์ตมัท ในปี ค.ศ. 1922 และถูกรักษาไว้ในฐานะเรือพิพิธภัณฑ์ วิกตอเรีย ถูกแต่งตั้งให้เป็นเรือของเฟิร์สท ซี ลอร์ด ตั้งแต่เดือนตุลาคม ปี ค.ศ. ๒๐๑๒ และปัจจุบันเป็นเรือที่เก่าแก่ที่สุดในโลกที่ยังอยู่ในประจำการ
==อ้างอิง==
.
.
==แหล่งข้อมูลอื่น==
HMS Victory  Official website
Royal Navy — The Fleet – HMS Victory
Illustrated article about HMS Victory.
โฮราชิโอ เนลสัน ไวเคานต์เนลสันที่ 1
พิพิธภัณฑ์เรือในสหราชอาณาจักร
ฟุตซอลในเอเชียนอินดอร์-มาร์เชียลอาร์ตสเกมส์ 2017

การแข่งขัน ฟุตซอล ในมหกรรม เอเชียนอินดอร์-มาเชียลอาร์ตสเกมส์ 2017 ใน อาชกาบัต จะจัดขึ้นที่ ไอซ์ พาเลซ ใน อาชกาบัต.
==การแข่งขันทีมชาย==
=== รอบเบื้องต้น ===
==== กลุ่ม เอ ====
==== กลุ่ม บี ====
==== กลุ่ม ซี ====
----------------------
----------------------------
==== กลุ่ม ดี ====
--------------------------------
--------------------------------
=== รอบแพ้คัดออก ===
==== รอบ 8 ทีมสุดท้าย ====
==== รอบรองชนะเลิศ ====
==== นัดชิงอันดับที่สาม ====
==== รอบชิงชนะเลิศ ====
==การแข่งขันทีมหญิง==
=== กลุ่ม เอ ===
----
----
=== กลุ่ม บี ===
----
----
=== รอบแพ้คัดออก ===
==== รอบรองชนะเลิศ ====
==== นัดชิงอันดับที่สาม ====
==== รอบชิงชนะเลิศ ====
==อ้างอิง==
==แหล่งข้อมูลอื่น==
futsal planet 
เอเชียนอินดอร์-มาร์เชียลอาร์ตสเกมส์ 2017
เอเชียนอินดอร์และมาร์เชียลอาร์ตสเกมส์
ไต้หวันเขียว

ไต้หวันเขียว 台灣翠青 เป็นบทกวีที่ถูกเขียนโดยเจิ้งเอ๋อร์ยวี่ศิษยภิบาลและกวีชาวไต้หวันจากชื่อบทกวีขบวนการอิสรภาพไต้หวัน บทกวีนี้เขียนเป็นภาษาไต้หวันและถูกร่างในช่วงต้นปี1992และเสร็จเมื่อตุลาคม1993 ในปีเดียวกันเซียวท่ายยรานซึ่งพำนักอยู่ที่แอลเอได้ประพันธ์เพลงโดยนำบทกวีนี้มาใส่ไว้ในบทเพลงชื่อโหมโรง1947 ภายหลังได้มีการแปลบทกวีนี้เป็นภาษาจีน ภาษาอมิส ภาษาแคะ และภาษาญี่ปุ่น。
บทเพลงนี้ถูกเสนอชื่อเป็นเพลงชาติไต้หวัน และในปี2009ได้ถูกนำเสนอไปในยูเอ็นอีกด้วย
==เนื้อหา==
ท่อนที่หนึ่ง
{| cellspacing=5F
|-
! |อักษรต้นฉบับ
! |คำอ่าน(แป่ะเอ๋ยี้)
! |คำอ่าน(อักษรไทย)
! |ความหมาย
|-
||太平洋西南海邊，
||Thài-pêng-iûⁿ se-lâm hái-piⁿ
||ท่าย เป็ง อิว ซี ลาม ไห พี
||สุดขอบมหาสมุทรแอทแลนติก
|-
||美麗島臺灣翠青。
||bí-lē-tó Tâi-oân chhùi-chhiⁿ
||บี เล โต๋ ไต้ หวัน สุย สี
||เกาะไต้หวันสีเขียวสวยงาม
|-
||早前受外邦統治，
||Chá-chêng hō͘ gōa-pang thóng-tī
||จ๋า เฉ็ง โฮ โกฺอ ปัง ท๋ง ตี
||เดิมทีมีการปกครองเป็นของตัวเอง
|-
||獨立今在出頭天。
||to̍k-li̍p taⁿ teh chhut-thâu-thiⁿ
||ตก หลิบ ตา เตฮ์ สุย ที
||จะต้องได้รับอิสรภาพอีกครั้ง
|-
||共和國憲法的基礎，
||Kiōng-hô-kok hiàn-hoat ê ki-chhó͘
||กีอ์ง โห่ ก๊ก เหี้ยน ฮอต เอ กี โท
||รัฐธรรมนูญของตัวเอง
|-
||四族群平等相協助。
||sù cho̍k-kûn pêng-téng saⁿ hia̍p-chō͘
||สู้ จก กุน เป๋ง เต็ง สา เหียบ โจ
||สี่ชนชาติร่วมสมานฉันท์(ชาวไต้หวัน ชาวแคะ ชาวพื้นเมืองเก่าไต้หวัน และชาวจีนอพยพ)
|-
||人類文化世界和平，
||Jîn-lūi bûn-hòa sè-kài hô-pêng
||ยิน ลุย บุ่น ห้อ เห ก้าย ห่อ เป๋ง
||ความเป็นธรรมของมนุษยชาติ
|-
||國民向前貢獻才能，
||kok-bîn hiòng-chêng kòng-hiàn châi-lêng
||ก๊ก บิ่น หีอ์ง เฉ็ง ก้ง เหี้ยน จ๋าย เหล็ง
||พลังของสาธารณะที่ร่วมกันบริจาค
|-
||Ilhas Formosa.
||
||
||เกาะฟอร์โมซา
|}
==參考文獻==
鄭兒玉‧2002年‧《台灣翠青：基督信仰與台灣民主運動詩歌》‧望春風出版社
==外部連結==
台語文數位典藏資料庫‧鄭兒玉‧詩《台灣翠青》
ทุลีป สิงห์

ทุลีป สิงห์ (Duleep Singh; 6 กันยายน ค.ศ. 1838 – 22 ตุลาคม ค.ศ. 1893) หรือ ทลีป สิงห์ (Dalip Singh) พระสมัญญาว่า องค์ดำแห่งเพิร์ทเชอร์ (Black Prince of Perthshire) เป็นมหาราชาพระองค์สุดท้ายแห่งจักรวรรดิซิกข์ เป็นพระราชบุตรสุดท้องของมหาราชารณชีต สิงห์ (Ranjit Singh) กับมหารานีชินท์ เการ์ (Jind Kaur)
หลังจากมหาราชาสี่พระองค์ก่อนหน้าถูกลอบปลงพระชนม์ เจ้าชายทุลีปทรงได้สืบทอดราชสมบัติในเดือนกันยายน ค.ศ. 1843 ขณะนั้น มีพระชนม์ห้าชันษา และมหารานีชินท์ผู้เป็นสมเด็จพระชนนีช่วยทำนุบำรุงประคองราชการแผ่นดิน แต่ในเดือนธันวาคม ค.ศ. 1846 เกิดสงครามอังกฤษ–ซิกข์ครั้งแรก อังกฤษถอดมหารานีชินท์ออกจากฐานันดรไปจำคุกไว้ แล้วตั้งข้าราชการอังกฤษเป็นเรซิเดนต์ (resident) สำเร็จราชการแทน นับแต่นั้นจนเกือบสิบสี่ปีให้หลัง เจ้าชายทุลีปมิได้ทรงพบพระพักตร์พระชนนีอีกเลย ครั้นเดือนเมษายน ค.ศ. 1849 เจ้าชายทุลีปพระชนม์ได้สิบชันษา อังกฤษปลดเจ้าชายทุลีปออกจากราชบัลลังก์ และตั้งนายแพทย์จอห์น ลอกิน (John Login) มาอภิบาลพระองค์แทน พอ ค.ศ. 1853 เจ้าชายทุลีปทรงเข้ารีตเป็นคริสต์ศาสนิกชน
ครั้นพระชนม์ได้สิบห้าชันษา เจ้าชายทุลีปทรงถูกเนรเทศไปยังบริเตน พระองค์ทรงได้รู้จักกับและเป็นที่โปรดปรานของพระราชินีนาถวิกตอเรีย ผู้ซึ่งต่อมามีพระราชหัตถเลขาเกี่ยวกับเจ้าชายทุลีปว่า "ดวงตาคู่นั้น กับฟันเหล่านั้น ช่างสวยเหลือเกิน" (Those eyes and those teeth are too beautiful)
ใน ค.ศ. 1856 เจ้าชายทุลีปทรงพยายามติดต่อกับพระชนนี แต่จดหมายและคนใช้ที่พระองค์ทรงส่งไปหาพระชนนีถูกข้าราชการอังกฤษในอินเดียดักจับไว้ได้ จึงไปไม่ถึงพระชนนี ทว่า เจ้าชายทุลีปทรงพยายามต่อไป โดยทรงได้ความช่วยเหลือจากนายแพทย์ลอกิน จนที่สุดอังกฤษก็ยอมให้พระองค์พบพระชนนีเมื่อวัน 16 มกราคม ค.ศ. 1861 ณ โรงแรมสเปนซ์ (Spence's Hotel) ในนครโกลกาตา ทั้งยอมให้พระองค์พาพระชนนีกลับสหราชอาณาจักรด้วย อดีตมหารานีทรงใช้พระชนม์บั้นปลายบอกเล่าเรื่องราวเกี่ยวกับจักรวรรดิซิกข์อันยิ่งใหญ่ให้พระราชบุตรผู้เป็นมหาราชาพลัดแผ่นดินฟัง เจ้าชายทุลีปสิ้นพระชนม์ที่ปารีสเมื่อวันที่ 22 ตุลาคม ค.ศ. 1893 สิริพระชนมายุ 55 ชันษา
==อ้างอิง==
จักรพรรดิซิกข์
มหาราชาอินเดีย
บุคคลที่เปลี่ยนไปนับถือศาสนาคริสต์
ยุทธการที่ป้อมเอเบิน-เอมาเอล

ยุทธการที่ป้อมเอเบิน-เอมาเอลเป็นการสู้รบกันระหว่างกองกำลังเบลเยียมและเยอรมันซึ่งเกิดขึ้นในระหว่างวันที่ 10 พฤษภาคม และ 11 พฤษภาคม ค.ศ. 1940 เป็นส่วนหนึ่งของยุทธการที่เบลเยียมและกรณีสีเหลือง,เยอรมันได้บุกเข้ายึดครองกลุ่มประเทศแผ่นดินต่ำและฝรั่งเศส กองกำลังในการจู่โจมของพลทหารโดดร่มเยอรมัน ฟัลเชียร์มเยเกอร์(Fallschirmjäger)ได้รับภารกิจในการจู่โจมและเข้ายึดป้อมปราการเอเบิน-เอมาเอลซึ่งเป็นป้อมปราการสำคัญทางยุทธศาสตร์ของเบลเยียมและจุดที่ตั้งของปืนใหญ่ที่แข็งแกร่งได้คลอบคลุมสะพานสำคัญหลายแห่งที่คลองอัลเบิรต์(Albert Canal) ถนนสายตะวันออกจะนำไปสู่ใจกลางของเบลเยียมและส่วนเหลือของกลุ่มประเทศแผ่นดินต่ำ ถนนสายนี้เป็นสิ่งที่กองทัพเยอรมันได้มุ่งหมายที่ใช้เส้นทางนี้ในการบุกเข้าไปในเบลเยียม ในขณะที่กองกำลังทหารโดดร่มได้เข้าจู่โจมและเข้ายึดป้อมปราการและจัดการทหารรักษาการณ์และชิ้นส่วนของปืนใหญ่ที่อยู่ภายใน พร้อมกับเข้ายึดสะพานสามแห่งในการข้ามคลอง ภายหลังจากได้เข้ายึดครองป้อมปราการแล้ว กองกำลังทหารโดดร่มเยอรมันได้รับคำสั่งให้ทำการปกป้องสะพานจากการโจมตีโต้กลับของเบลเยียมจนกระทั่งกองกำลังภาคพื้นดินของกองทัพที่ 18 แห่งเยอรมันได้เข้ามาสมทบ
การรบครั้งนี้เป็นชัยชนะทางยุทธศาสตร์ของกองกำลังเยอรมัน โดยกองกำลังทหารโดดร่มได้ทำการลงจอดจากบนป้อมปราการด้วยการใช้เครื่องร่อนและได้ใช้ระเบิดและปืนพ่นไฟ(Flamethrower)ในการจัดการกับการป้องกันด้านนอกของป้อมปราการ จากนั้นฟัลเชียร์มเยเกอร์ได้เข้าไปข้างในป้อมปราการ ได้ฆ่าทหารฝ่ายป้องกันไปจำนวนมากและส่วนที่เหลือในส่วนล่างของป้อมปราการ ในเวลาเดียวกัน ส่วนที่เหลือของกองกำลังจู่โจมเยอรมันได้ทำการลงจอดใกล้สะพานข้ามคลองสามแห่ง ได้เข้าทำลายป้อมปืนกลและตำแหน่งการป้องกันไปจำนวนมากและกองกำลังเบลเยียมที่มีหน้าที่ในการปกป้องสะพานต้องพบความพ่ายแพ้ พวกเขาได้ถูกจับกุมและอยู่ภายใต้การควบคุมของเยอรมัน กองกำลังทหารโดดร่มได้มีผู้ได้รับบาดเจ็บในระหว่างปฏิบัติการ แต่ได้ประสบความสำเร็จในการยึดสะพานจนกระทั่งกองทัพภาคพื้นดินของเยอรมันได้เข้ามาสมทบ ซึ่งได้เข้าช่วยเหลือแก่กองกำลังทหารโดดร่มในการเข้าจู่โจมป้อมปราการครั้งที่สองและได้บังคับให้ทหารรักษาการณ์ที่เหลืออยู่ในป้อมปราการยอมแพ้ กองทัพเยอรมันได้ใช้สะพานในการข้ามคลองสองแห่งในการอ้อมจากตำแหน่งป้องกันจำนวนมากของเบลเยียมและเคลื่อนทัพเข้าสู่เบลเยียมในการช่วยเหลือในการเข้ายึดครองประเทศ สะพานที่ Kanne ได้ถูกทำลายลง ทหารช่างวิศวกรเยอรมันได้ถูกสั่งให้ทำการสร้างสะพานใหม่
==อ้างอิง==
ยุทธการและปฏิบัติการทางทหารในสงครามโลกครั้งที่สอง
แนวรบด้านตะวันตก (สงครามโลกครั้งที่สอง)
ยุทธการที่เบลเยียม